### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 12. maj 2023 har vedtaget Magistratens foranstående indstilling af 27. marts 2023.

Radikale Venstres byrådsgruppe kunne ikke tiltræde indstillingen.

Mette Steffensen fra Enhedslisten de Rød-Grønne ønskede følgende mindretalsudtalelse medsendt:

”Enhedslisten finder, at området er omgivet af for meget trafikstøj til at være egnet til boligformål.

De nødvendige støjskærme, som der burde opsættes, ikke blot ved [adresse] og [adresse], men også langs jernbanen, vil skæmme visuelt og lukke boligområdet inde i en lomme – en ghetto - uden mulighed for åbenhed ud til det omgivende samfund.

Bygges der boliger, bør 25 % afsættes til almene boliger.

Der bør tænkes i helheder. Lokalplanen mangler oplysninger om tilgængeligheden til og fra området, offentlig transport, skolevej, daginstitutioner i området og om samspil med det omgivende lokalsamfund.

Er der offentlig transport som er tilgængelig for de handicappede og ældre, der tænkes at bo i handicap- / ældreboligerne?

Handicapboligerne bør indrettes, så der er plads til handicaphjælper.”

###

Offentlig fremlæggelse af forslag til Lokalplan nr. 1186, boligområde øst for [adresse], 8260 Susanne Lauridsen.

Forslag til lokalplan indgår som bilag 1 til indstillingen.

### Resume

Et privat byudviklingsselskab ønsker at opføre boliger øst for [adresse] i Hasselager.

Planområdet er på ca. 7,4 ha, er privat ejet og beliggende i landzone. Ved lokalplanens endelige vedtagelse overføres arealet til byzone.

Arealet afgrænses af Genvejen mod nord, [adresse] mod sydvest og jernbanen mod øst. Langs med Genvejen etableres en kombineret støjvold med støjskærm og langs med den nordligste del af [adresse] en støjvold. Imellem støjvolde og bebyggelse udlægges grønne områder, som beplantes med træer.

Området ønskes bebygget med i alt 134 boliger, beliggende omkring en centralt placeret fordelingsvej med punkthuse i 2 plan og rækkehuse i henholdsvis 1 og 2 plan. Boligerne indrettes til både seniorer, handicappede og børnefamilier.

Længst mod øst opføres et fælleshus og etableres et regnvandsbassin til optagelse af vand fra de delvist åbne grøfter og afvandingskanaler.

Underskrevet vejaftale vedlægges indstillingen til byrådets endelige vedtagelse af lokalplanforslaget.

### Beslutningspunkter

Det indstilles, at

1) forslag til Lokalplan nr. 1186 godkendes til offentlig fremlæggelse

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-03-2023

Jim Holm: 8

Fremsendes til [adresse] med bemærkning, at Magistraten i mødet den 27. marts 2023 anbefaler, at byrådet tiltræder Magistratsafdelingen for Teknik og Miljøs indstilling af 13. marts 2023.

Mike Simonsen tog forbehold.